# Charing Cross Road

### Z Wikipédie

Pohľad na Charing Cross Road z križovatky s Long Acre.
Kníhkupectvo Foyles.
Central Saint Martins College of Art and Design na Charing Cross Road.

Charing Cross Road je ulica v londýnskom obvode City of Westminster. Vedie na sever od Trafalgarského námestia až na námestie St Giles' Circus, kde začína Tottenham Court Road. Ulica je pomenovaná po pamätníku Charing Cross, ktorý nechal postaviť Eduard I. na pamiatku svojej manželky Eleonory Kastílskej.

Na svojom severnom konci tvorí Charing Cross Road hranicu medzi štvrťami Soho a St Giles.

## [úprava] História

Charing Cross Road bola postavená z rozhodnutia Metropolitan Board of Works, vterdajšej londýnskej mestksej autority, v spolu so Shaftesbury Avenue. Tieto dve ulice (a mnohé ďalšie) boli postavené počas viktoriánskej éry s úmyslom zlepšiť prechodnosť premávky v centrálnom Londýne. Ďalšie príklady týchto stavieb sú Thames Embankment, Northumberland Avenue, Kingsway a Aldwych). Charing Cross Road sa začala stavať v roku 1877 s celkovým rozpočtom 778 238 libier. Ulica vznikla spojením niekoľkých starších ulíc. [1]

## [úprava] Opis ulice

Charing Cross Road je známa najmä nespočetným množstvom špecializovaných kníhkupectiev a antikvariátov. V úseku od stanice metra Leicester Square po Cambridge Circus, kde sa ulica križuje so Shaftesbury Avenue sa nachádzajú známe kníhkupectvá ako Zwemmer's (predávajúce knihy o umení) alebo Murder One (detektívne knihy). Väčšina týchto obchodov sídli na prízemí obytných domov, ktoré vlastnia stavebné asociácie, ktoré sa v roku 2001 rozhodli zreteľne zvýšiť nájomné na úroveň trhových cien. Proti tomuto kroku majitelia obchodov ostro protestovali, nakoniec však niektoré obchody boli uzavrené a niektoré sa presťahovali na Cecil Court.

Smerom na sever od Cambridge Circus sa nachádzajú veľké kníhkupectvá ako Borders, Foyles a Blackewell's. Na priľahlej ulici Denmark Street sa nachádzajú obchody s hudobninami. Taktiež sa tu nachádza populárny nočný klub London Astoria a významná londýnska umelecká škola Central Saint Martins College of Art and Design.

Okrem iného sa tu nachádzajú aj ďalšie londýnske divadlá ako napríklad Phoenix, Arts, Wyndhams a Garrick.

## [úprava] V populárnej kultúre

- V roku 1970 bola vydaná kniha 84 Charing Cross Road, ktorá vznikla na základe korešpondencie medzi jej autorkou Hellen Hanffovou a majiteľom kníhkupectva Marks & Co., ktoré sídlilo na adrese, ktorá je v titule knihy. Kniha bola v roku 1986 sfilmovaná v hlavnej úlohe s Anthonym Hopkinsom.
- V šiester knihe o Harrym Potterovi - Harry Potter a polovičný princ sa spomína pub Leaky Cauldron (angl.: deravý kotlík), ktorý sa nachádza práve na Charing Cross Road.

## [úprava] Dopravné spojenie

Najbližšie stanice londýnskeho metra:

- Tottenham Court Road (Central Line a Northern Line)
- Leicester Square (Piccadilly Line a Northern Line)
- Charing Cross (Northern Line a Bakerloo Line)

## [úprava] Literatúra

1. ↑ The Buildings of England, London 6: Westminster, (2003) by Simon Bradley and Nickolaus Pevsner, strana 401. ISBN 0-300-09595-3

## [úprava] Externé odkazy

- [1]; zoznam kníhkupectiev na Charing Cross Road (po anglicky)

Zdroj: "http://sk.wikipedia.org../../../c/h/a/Charing_Cross_Road_9e9f.html"

Kategórie: Londýnske ulice a námestia | City of Westminster

##### Views

- Stránka
- Diskusia
- Aktuálna verzia

##### Hľadaj

##### Iné jazyky

- Česky
- Dansk
- Deutsch
- English
- עברית
- Nederlands
- ‪Norsk (bokmål)‬
- Svenska